11 Eduardo o be a tseba gore o swanetše go diriša tšhelete ka bohlale e le gore phetho ya gagwe ya go dula le lapa la gagwe e tle e atlege. Yena le mosadi wa gagwe ba ile ba dira lenaneo la go diriša tšhelete la dilo tšeo ba bego ba tloga ba di hloka. Go ba gona, lenaneo leo le be le sa ba dumelele go ba le dilo tšeo lapa la gagwe le bego le tlwaetše go ba le tšona. Eupša ka moka ga bona ba ile ba dirišana gomme ba se diriše tšhelete dilong tšeo di sego bohlokwa. * Eduardo o re: “Ka mohlala, ke ile ka tloša bana ba ka dikolong tša maemo a godimo gomme ka ba hweletša dikolo tšeo di rutago gabotse tša mmušo.” Yena le lapa la gagwe ba ile ba rapelela gore a hwetše mošomo wa boiphedišo wo o bego o ka se šitišane le lenaneo la bona la dilo tša moya. Jehofa o ile a araba bjang dithapelo tša bona?